OpenLLM-France/wikimedia huggingface dataset:
# Conjunt fitat

En anàlisi matemàtica i àrees relacionades de les matemàtiques, un conjunt es diu fitat si té la grandària limitada, en un sentit que cal precisar. En cas contrari, es diu no fitat.

## Definició
### En la recta real

Un conjunt A de nombres reals es diu fitat superiorment quan existeix un nombre real M tal que M ≥ x per a cada element x de A. El nombre M s'anomena fita superior o majorant de A, i no és únic. De manera similar, un conjunt A de nombres reals es diu fitat inferiorment quan existeix un nombre real m tal que m ≤ x per a cada element x de A. El nombre m s'anomena fita inferior o minorant de A.
Un subconjunt A de la recta real R es diu fitat quan té alhora una fita superior i una fita inferior. Això equival a afirmar que existeix un interval I de llargada finita que conté A (per exemple, l'interval I = [m,M]).

### En un espai mètric

Un subconjunt A d'un espai mètric X es diu fitat quan està contingut en alguna bola. És a dir, quan existeixen un punt p de X i un nombre r > 0 tals que A ⊆ B(p;r).

### Exemples

Dins la recta real, el conjunt N dels nombres naturals és fitat inferiorment però no superiorment, mentre que el conjunt Z dels nombres enters no és fitat ni inferiorment ni superiorment. El conjunt dels x tals que x² < 2 és fitat.

## Discussió

El concepte de conjunt fitat i el concepte estretament relacionat de funció fitada són de gran importància en l'anàlisi matemàtica. Una funció f: X → R es diu fitada quan la seva imatge f(X) és un subconjunt fitat de R. Aquesta definició també s'aplica a funcions amb valors en un espai mètric.
El concepte de fita superior (o inferior) té un paper fonamental en la descripció de la recta real. Si A és un conjunt de nombres reals fitat superiorment, llavors entre totes les seves fites superiors n'hi ha una de més petita, anomenada suprem, i representada per sup(A). L'existència del suprem és un dels axiomes dels nombres reals. Anàlogament, un conjunt A de nombres reals fitat inferiorment té una màxima fita inferior, anomenada ínfim i representada per inf(A). Aquestes propietats no són certes per a subconjunts de la recta racional.
La propietat de ser fitat apareix en moltes caracteritzacions d'objectes i en hipòtesis o tesis de teoremes. Per exemple, un subconjunt de l'espai euclidià R$^n$ és compacte sii és tancat i fitat.

## Fitació en teoria de l'ordre

Les definicions de conjunts fitats dins la recta real es poden estendre sense canvis rellevants a subconjunts d'un conjunt ordenat.

## Bibliografia

* R. G. Bartle y D. R. Sherbert: Introducción al Análisis Matemático de una Variable (Introduction to Real Analysis), trad., ed. Limusa S.A. 2009.
* Robert D. Richmyer, Principles of advanced mathematical physics, Springer-Verlag, New York, 1978.
* DIAZ MORENO, JOSE MANUEL (1998). «6». INTRODUCCION A LA TOPOLOGIA DE LOS ESPACIOS METRICOS (1 edición). UNIVERSIDAD DE CADIZ. p. 98. ISBN 9788477865148
# Conjunt finit

En matemàtiques, un conjunt finit és un conjunt el nombre d'elements del qual és un nombre natural (és finit).
Formalment es diu que un conjunt A és finit si existeix una bijecció entre A i el conjunt {1, 2, ..., n} dels n primers nombres naturals. Aquest nombre n que denota el nombre d'elements del conjunt s'anomena cardinalitat del conjunt finit. La cardinalitat d'un conjunt A es denota amb la notació card(A), #A o bé | A |.
El conjunt buit també és considerat finit, i la seva cardinalitat és zero.
Quan un conjunt és finit, com que té un nombre finit d'elements, es pot denotar escrivint explícitament cadascun d'aquests entre claus {,}.
Per exemple, el conjunt de tots els nombres naturals senars més petits que divuit (18) és:
    {1, 3, 5, 7, 9, 11, 13, 15, 17}
# Conjunt funerari família Sentias

Conjunt funerari família Sentias és una obra noucentista de Sant Martí de Centelles (Osona) inclosa a l'Inventari del Patrimoni Arquitectònic de Catalunya.

## Descripció

Conjunt format per u recinte rectangular de 2,5 x 3 m, tancat per una barana de ferro i amb pilars de pedra als angles, acabats amb una decoració vegetal. Al centre hi ha una creu imitant un tronc, situada dalt d'un pedestal i amb una flor a l'encreuament dels braços. Al centre i encastat a terra hi ha un llibre obert amb una flor de neu, un pensament i una inscripció. També hi ha una làpida de forma semicircular que es troba segurament fora del seu lloc d'origen. La inscripció diu: "A la buena família Sentias y Oller. Distrito de somaten de San Martin de Centellas parròquia de Balenyà St. Martin 1942. Restos de Fco Sentias Ollé Cabo".

## Història

Situat a l'antiga parròquia de Sant Pere de Valldaneu, que en un principi estigué vinculada a la parròquia de Sant Martí del Congost però al segle xi ja es troba documentada com a parròquia. El topònim deriva de Vila Danielis, documentada al segle xi.
Les funcions de la parròquia han minvat perquè la població s'ha concentrat més a la part baixa del nucli, vers l'estació.
Donada la documentació i fonts del municipi, tres membres de la família Sentias varen ser assassinats durant la guerra civil de 1936, pel comitè de mílicies antifeixisites de Sant Feliu de Codines.

## Referències

* 1 2 3 4 «Conjunt funerari família Sentias». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Colesbukta

Colesbukta (en rus: Кoлэсбуkтa) és un assentament abandonat rus situat a l'illa de Spitsbergen, a l'arxipèlag Svalbard, Noruega.
A finals del segle xviii, es va descobrir hulla a Spitsbergen, a la ribera de l'Isfjorden. A causa de l'auge i exploració al llarg de les costes del fiord, va augmentar el nombre d'empleats de la mina, la qual cosa va propiciar l'establiment d'una localitat, propera als llocs d'extracció. Fundada pels russos a principis del segle xx, Colesbukta va intensificar la seva activitat a finals dels anys 1950 i va ser dotada d'un petit ferrocarril que la unia a la seva veïna Grúmant. Va ser completament abandonada el 1972.
# Colerètic

Colerètica o colepoètica, en anglès:Choleretics, és l'agent que estimula la secreció i excreció de bilis pel fetge i també la quantitat de sòlids excretats. Actua mitjançant la colepoiesi o mitjançant la hidrocoloresi.
Les substàncies colagogues estimulen el flux de bilis dins el duodè mentre que les colerètiques estimulen la producció de bilies pel fetge.
L'efecte colerètic promou el flux de bilis i greix a i des del fetge. Els colerètics són molt útils en el tractament de l'hepatitis i altres malalties del fetge pel seu efecte descongestionador. Els colerètics típicament també abaixen els nivells de colesterol, ja que n'incrementen l'excreció i disminueixen la producció de colesterol en el fetge. Les plantes colerètiques causen que les cèl·lules del fetge facin més bilis i les plantes colagogues causen l'alliberament de bilis que s'hagi format.

## Tipus de colerètics

* Certs àcids biliars.
* Alguns extractes de plantes, com la carxofa, el boldo, la fumària, l'arrel de dent de lleó, etc.
* També alguns productes sintètics com l'acid ferúlic, àcid glicocòlic i altres.

## Referències

* ↑ http://www.termcat.cat/ca/Cercaterm
* ↑ Textbook of Biochemistry and Human Biology, by G. P. Talwar, Talwar & Srivastava (eds.), L. M. Srivastava, p.610.
* ↑ http://www.reference.md/files/D002/mD002756.html
* ↑ http://www.naturalpedia.com/Choleretic.html Arxivat 2012-02-06 a Wayback Machine.
Viccionari
# Convoy

Convoy és una població dels Estats Units a l'estat d'Ohio. Segons el cens del 2000 tenia 1.110 habitants.

## Demografia

Segons el cens del 2000, Convoy tenia 1.110 habitants, 424 habitatges, i 309 famílies. La densitat de població era de 765,3 habitants per km².
Dels 424 habitatges en un 35,1% hi vivien nens de menys de 18 anys, en un 52,6% hi vivien parelles casades, en un 15,3% dones solteres, i en un 26,9% no eren unitats familiars. En el 24,8% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,5% tenia menys de 18 anys, un 10,3% entre 18 i 24, un 25,6% entre 25 i 44, un 21,1% de 45 a 60 i un 15,6% 65 anys o més.
L'edat mediana era de 35 anys. Per cada 100 dones de 18 o més anys hi havia 89,4 homes.
La renda mediana per habitatge era de 38.500 $ i la renda mediana per família de 43.250 $. Els homes tenien una renda mediana de 29.420 $ mentre que les dones 26.300 $. La renda per capita de la població era de 17.102 $. Aproximadament el 6,3% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Convoy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Convoy». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Conway (Arkansas)

Conway és una població dels Estats Units a l'estat d'Arkansas. Segons el cens del 2008 tenia 57.544 habitants.

## Demografia

Segons el cens del 2000, Conway tenia 43.167 habitants, 16.039 habitatges, i 10.168 famílies. La densitat de població era de 475,5 habitants/km².
Dels 16.039 habitatges en un 33% hi vivien nens de menys de 18 anys, en un 49% hi vivien parelles casades, en un 11,2% dones solteres, i en un 36,6% no eren unitats familiars. En el 26,1% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,99.
Per edats la població es repartia de la següent manera: un 23,3% tenia menys de 18 anys, un 22,4% entre 18 i 24, un 29,2% entre 25 i 44, un 16,1% de 45 a 60 i un 9% 65 anys o més.
L'edat mediana era de 27 anys. Per cada 100 dones de 18 o més anys hi havia 87,2 homes.
La renda mediana per habitatge era de 37.063 $ i la renda mediana per família de 47.912 $. Els homes tenien una renda mediana de 35.021 $ mentre que les dones 25.418 $. La renda per capita de la població era de 18.509 $. Entorn del 9,3% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Conway». American Fact Finder. Oficina del Cens dels Estats Units, 12-01-2010.
# Comunitat de comunes Le Dourdannais en Hurepoix

La Comunitat de comunes Le Dourdannais en Hurepoix (oficialment: Communauté de communes Le Dourdannais en Hurepoix) és una Comunitat de comunes del departament de l'Essonne, a la regió de l'Illa de França.
Creada al 2005, està formada per 11 municipis i la seu es troba a Dourdan.

## Municipis

* Breux-Jouy
* Corbreuse
* Dourdan
* La Forêt-le-Roi
* Les Granges-le-Roi
* Richarville
* Roinville
* Saint-Chéron
* Saint-Cyr-sous-Dourdan
* Sermaise
* Le Val-Saint-Germain

## Referències

* ↑ CC le Dourdannais en Hurepoix

## Enllaços externs

* Pàgina oficial
# Comunitat de comunes Cœur d'Estuaire

La Comunitat de comunes Cœur d'Estuaire és una antiga estructura intercomunal francesa, situada al departament del Loira Atlàntic a la regió País del Loira però a la Bretanya històrica. Tingué una extensió de 96,32 kilòmetres quadrats i una població d'11.444 habitants (2010). Va desaparèixer el 31 de desembre de 2016.

## Composició

Agrupava 3 comunes :
* Saint-Étienne-de-Montluc
* Cordemais
* Le Temple-de-Bretagne

## Vegeu també

* Intercomunalitats del Loira Atlàntic

## Enllaços externs

* (francès) Comunitat de comunes Cœur d'Estuaire Arxivat 2014-06-22 a Wayback Machine.
# Cop d'estat a Zimbàbue de 2017

En la nit del 14 de novembre de 2017, elements de l'Exèrcit Nacional de Zimbàbue es van reunir al voltant d'Harare, la capital de Zimbàbue, i van prendre el control de la Zimbabue Broadcasting Corporation i altres àrees de la ciutat. L'endemà van realitzar un comunicat declarant que no era un cop d'estat i que el president Robert Mugabe estava segur, però que la situació només tornaria a la normalitat després de fer front als «criminals» de l'entorn de Mugabe, responsables dels problemes socioeconòmics del país.
El cop va tenir lloc enmig de tensions dins del partit governant ZANU–PF, entre el vicepresident Emmerson Mnangagwa, qui estava recolzat per l'exèrcit, i la primera dama Grace Mugabe, recolzada per G40, la facció més jove. Una setmana després que Mnangagwa fos acomiadat i obligat a fugir del país i un dia abans que les tropes marxessin cap a Harare, el cap de l'exèrcit Constantino Chiwenga va publicar una declaració que havien de cessar les purgues de funcionaris del ZANU-PF com Mnangagwa.

## Referències

* ↑ Burke, Jason «Zimbabwe: military takes control of state broadcaster in capital Harare, urges calm» (en anglès). The Guardian, 15-11-2017.
* ↑ Agence France-Presse «Zimbabwe army chief warns military could 'step in' over party purge» (en anglès). The Guardian. Agence France-Presse, 13-11-2017.
# Cop d'estat a l'Iran de 1953

* No s'ha de confondre amb Crisi iraniana de 1946.
La crisi de l'Iran de 1953, va ser un cop d'estat auspiciat pels Estats Units a través de la CIA i el Regne Unit (a través del MI6) per treure del poder al primer ministre de l'Iran, Mohammad Mossadeq, que havia guanyat les eleccions democràticament. Se'n va dir Operació Ajax.

## Causes

El 1951, Mossaddeq era el president del comitè del petroli iranià i tenia un gran suport popular. El Xa de l'Iran era aleshores Mohammad Reza Pahlavi. El parlament de l'Iran votà una llei per nacionalitzar la companyia Anglo-Iranian Oil Company companyia que anys després passaria a ser la British Petroleum (BP).
Mossaddeq era primer ministre del país des d'abril de 1951.
El Regne Unit va ser el primer instigador del cop d'Estat i va convèncer la CIA perquè també s'hi impliqués. El cop d'estat va ser planificat per Monty Woodhouse. i dirigit pel general Fazlollah Zahedi, que més tard s'exilià.

## Fets posteriors

Mossaddeq va ser reemplaçat per Fazlollah Zahedi, i es va instal·lar una dictadura militar a l'Iran., el Xa va ser forçat després a restituir Mossadeq com a primer ministre. L'opinió pública de l'Iran va estar en contra del Xa i dues dècades després, el 1979, aquest malestar conduiria a l'exili al Xa i a la Revolució islàmica de l'Ayatollah Khomeini.

## Referències

* 1 2 Fisk, Robert. «Unintended Consequenses and Unlearned Lessons». The Independent, 02-09-2003. [Consulta: 8 setembre 2008].
* ↑ http://www.moreorless.au.com/heroes/mossadegh.html Arxivat 2007-10-11 a Wayback Machine.
* ↑ "History of Iran: Oil Nationalization". Iran Chamber Society, date unknown.
* ↑ Hugh O’Shaughnessy. «When UK neutrality has positive advantage». The Tribune, 08-03-2009. [Consulta: 9 març 2009].
Guerra Freda :
Principals països implicats :
Protagonistes :
Esdeveniments :
# Conferència Internacional de Pau de Sant Sebastià

Conferència Internacional de Pau de Sant Sebastià es va celebrar a Sant Sebastià (País Basc) el dia 17 d'octubre de 2011, en el Palau d'Aiete, situat en aquesta ciutat.
A aquesta conferència de pau van acudir destacades personalitats internacionals del món de la política i la pacificació, com ara Kofi Annan, Bertie Ahern, Gro Harlem Brundtland, Pierre Joxe, Gerry Adams i Jonathan Powell.
Més tard s'hi van adherir també Tony Blair, que fou Primer Ministre del Regne Unit entre el 1997 i el 2007, durant el mandat del qual es van signar els Acords de Divendres Sant que van posar fi al Conflicte d'Irlanda del Nord després de prop de 40 anys, i Jimmy Carter, president dels Estats Units d'Amèrica entre el 1977 i el 1981), Premi Nobel de la Pau el 2002.
Tres dies més tard, el 20 d'octubre, ETA anuncià el cessament definitiu de l'activitat armada amb "un compromís clar, ferm i definitiu", en un missatge enviat als diaris bascos Gara i Berria.

## Vegeu també

* Acords de Divendres Sant

## Referències

* ↑ «ETA anuncia el cessament definitiu de l'activitat armada». VilaWeb, 20-10-2011 [Consulta: 20 octubre 2011].
* ↑ «ETA anuncia que atura definitivament l'activitat armada, segons el diari Gara». 324.cat, 20-10-2011 [Consulta: 20 octubre 2011].

## Enllaços externs

* Web del Procés de Pau Basc Arxivat 2011-11-05 a Wayback Machine. (basc) (castellà) (francès)
# Conferència Nacional Catalana

La Primera Conferència Nacional Catalana es va celebrar a la ciutat de Mèxic de l'11 al 13 de setembre de 1953. Pretenia unificar tot el nacionalisme radical català de totes les tendències democràtiques d'arreu dels Països Catalans, sota l'impuls de Josep Maria Batista i Roca. Se n'encarregà el Secretariat de la Comissió Organitzadora, compost per Salvador Armendares i Torrent, Marian Roca, Miquel Ferrer Sanxis, Manuel Alcàntara i Gusart i Dolors Bargalló i Serra, als quals es van unir José Luis Irisarri (delegat del govern d'Euzkadi a Mèxic) i Rogelio Rodríguez de Bretaña (delegat del Consello de Galiza). Entre els que s'hi han adherir, hi havia 67 centres, organitzacions i partits polítics, diverses revistes i personalitats a títol individual. D'ella en sorgiria la proposta de formació del Consell Nacional Català.
Es va intentar la celebració d'una Segona Conferència Nacional Catalana a Mèxic el juny del 1966, però la participació fou gairebé testimonial. Només destacà per la redacció dels Drets de la Nació Catalana, referents a l'autogovern, l'autodeterminació i la unitat dels Països Catalans.

## Participants i adherits

* Partits polítics
** Grop Nacionalista Radical (Salvador Carbonell i Puig i Pere Claver)
** Estat Català (Josep Maria Xammar)
** Esquerra Republicana de Catalunya (Salvador Armendares i Dolors Bargalló i Serra)
** Acció Catalana (Ramon Peypoch i Pich)
** Moviment Social d'Emancipació Catalana (Miquel Ferrer i Sanxis, Abelard Tona i Nadalmai)
** Unió Democràtica de Catalunya
** Grup de Catalans de Mèxic (Sebastià Bru)
* Associacions i revistes:
** De Mèxic, La Nostra Revista i Pont Blau
** De Xile, Germanor i Noticiari Català
** De Buenos Aires, Ressorgiment i Afany
** De París, Vincle
** De l'Havana, La Nova Catalunya
** D'Angulema, Mai no morirem
* Personalitats a títol individual
** Manuel Serra i Moret (USC)
** Pau Casals i Defilló
** Carles Pi i Sunyer
** Hipòlit Nadal i Mallol
** August Pi i Sunyer
** Joan Sauret i Garcia
** Antoni Trias i Pujol
** Josep Tomàs i Piera
** Josep Conangla i Fontanilles
** Jaume Miravitlles i Navarra
** Lluís Esteva i Cruañas
** Manuel Galès i Martínez

## Referències

* ↑ Riera i Llorca, Vicenç. Els exiliats catalans a Mèxic. Barcelona: Editorial Curial, 1994, p. 143-145.
# Conferència Nacional Democràtica de Jammu i Caixmir

Conferència Nacional Democràtica de Jammu i Caixmir (Democratic National Conference) fou un partit polític de Jammu i Caixmir, format com escissió del Partit de la Conferència Nacional de Caixmir el 1975. El seu líder fou Ghulam Muhammad Sadiq. Està aliat al Partit Comunista de l'Índia (Marxista-Leninista) i abans al Partit Comunista de l'Índia (Marxista)
# Cotinga vulturina

La cotinga vulturina (Gymnoderus foetidus) és un ocell de la família dels cotíngids (Cotingidae) i única espècie del gènere Gymnoderus Geoffroy Saint-Hilaire, É, 1809 .

## Hàbitat i distribució

Habita el bosc de ribera, clars i vegetació secundària a les terres baixes, des de l'est de Colòmbia i sud de Veneçuela i Guaiana, cap al sud, a través de l'est de l'Equador i est del Perú fins al nord i l'est de Bolívia i nord del Brasil amazònic.

## Referències

* ↑ «Cotinga vulturina». Cercaterm. TERMCAT, Centre de Terminologia. Rev. 15/02/2023(català)
# Corey May

Corey May és cofundador i president de Sekretagent Productions, una companyia de producció amb base a Los Angeles, Califòrnia dedicada en el: cinema, videojocs i la indústria d'Internet. Es va graduar a la Universitat Harvard el 1999 i fundà Sekretagent juntament amb Dooma Wendschuh. Juntament amb Wendschuh, Corey ha co-escrit els següents videojocs: Prince of Persia: Warrior Within (2004), Stolen (2005), Battles of Prince of Persia (2005), Prince of Persia: The Two Thrones (2005), Assassin's Creed (2007), Army of Two (2008) and Assassin's Creed II (2009). També ha estat el productor de les pel·lícules The Plague i Yo, Tyrone.

## Referències

* ↑ http://www.imdb.com/name/nm1172727/
# Conjunt del carrer Major (Cubelles)

El Conjunt del carrer Major és una obra de Cubelles (Garraf) inclosa a l'Inventari del Patrimoni Arquitectònic de Catalunya.

## Descripció

Carrer que va des de l'església parroquial fins a una de les sortides de la vila. Cases de planta baixa i dos pisos, en la seva majoria.
Conviuen diferents llenguatges arquitectònics, entre els que sobresurten els populars i algunes construccions del segle xix. Té també una font datada l'any 1880. Aquest carrer divideix dues parts de la vila. És un carrer d'una gran activitat i zona comercial i administrativa.

## Història

El carrer Major constitueix juntament amb el carrer de Colom, l'eix principal del nucli antic de Cubelles, presidit per l'església de Santa Maria i pel castell.

## Referències

* 1 2 3 «Conjunt del carrer Major». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Cuegle

El cuegle és un monstre de la mitologia càntabra. Camina en dues potes i té una forma més o menys humanoide, té la pell negra, tres braços sense mans o dits, cinc files de dents, una banya gruixuda i d'un a tres ulls en el seu cap. Un de verd, un de vermell i un de blau. Malgrat la seva petita grandària, té una gran força. Els cuegle ataquen al bestiar, i tenen fama de robar als bebès del bressol. Els bebès poden ser protegits mitjançant la col·locació de fusta de roure o les fulles de grèvol, que propicien un efecte apotropaic, en el bressol.
En la sèrie de televisió americana Grimm es fa referència a aquest monstre, sent així, originari de la regió càntabra d'Espanya i posseint tres braços i tres ulls. En aquesta versió, però, els braços contenien les mans i els dits i la criatura estava pàl·lida, sense barba i no tenia banya.

## Referències

* 1 2 «Cuegle». Encyclopedia Mythica. Arxivat de l'original el 13 de juliol 2007. [Consulta: 3 abril 2007].
* ↑ «Monsters and Creatures of Cantabria (Spanish)». Cantabria Joven, 11-10-2015. Arxivat de l'original el 12 d’abril 2007. [Consulta: 3 abril 2007].
* ↑ Sisena temporada: quart capítol
Viccionari
# Culte (pràctica religiosa)

* Per a altres significats, vegeu «Culte».
El culte és l'adoració d'una divinitat, els actes que manifesten exteriorment i en societat la fe dels individus. Conté els rituals (com la missa), invocacions, pelegrinatges i representacions gràfiques de la relació entre els homes i els déus o éssers superiors. Acostuma a desenvolupar-se en llocs específics, com altars o temples, i pot comptar amb l'ajuda d'intermediaris com els sacerdots. És un element indispensable de la religió, en tant que aglutina creences personals i els dona una dimensió pública, que en permet la institucionalització. Pressuposa que es pot mantenir una relació amb els éssers suprems o forces de la natura i la creació, encara que sigui de subordinació, ja que els qui defensen un déu absent, massa allunyat dels éssers humans, no li reten cap culte.

## Vegeu també

* Ritual
Viccionari
# Curoca

Curoca (fins 1975 Vila de Aviz) és un municipi de la província de Cunene. Té una extensió de 7.998 km² i 41.750 habitants. Comprèn les comunes d'Oncócua i Chitado. Limita al nord amb els municipis de Chiange i Cahama, a l'est amb el municipi d'Ombadja, al sud amb la República de Namíbia, i a l'oest amb els municipis de Tômbua i Virei.

## Referències

* ↑ Curoca al web del cens d'Angola